《送区启图游金陵省其尊人官署》
明代·李孙宸

梅关春色望中微，送客看花旧帝畿。腊尽风霜随骑减，春来鸿帝向南稀。

山凭牛首烟霞远，巷过乌衣燕子飞。览胜况无乡思促，花时应到访庭闱。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。